Richard Šechný

Richard Šechný (* 19. október 1971, Prešov) je slovenský hokejový útočník, pôsobiaci v HK DETVA, kde je  tréner. Vo svojich začiatkoch vynikal predovšetkým vo fyzickej hre, postupne sa vypracoval na technicky založeného hráča s vysokou bodovou produktivitou.

 Klubový hokej 

S hokejom začínal v Michalovciach. V slovenskej extralige debutoval v HC Košice počas sezóny 1994/95. Počas jeho päťročného pôsobenia v Košiciach mužstvo vždy dosiahlo finálovú účasť, keď v prvých dvoch sezónach porazilo Duklu Trenčín a stalo sa majstrom Slovenska. Nasledujúce dve sezóny Košice prehrali vo finále – s Duklou Trenčín a Slovanom Bratislava,  v ročníku 1998/99 získali ďalší majstrovský titul po finálovom víťazstve nad Slovanom.

Pred ročníkom 1999/00 prestúpil do HKm Zvolen, kde vytvoril produktívnu dvojicu s Jaroslavom Törökom. Po jeho príchode sa mužstvo
trikrát za sebou prebojovalo do finále, pričom v sezóne 2000/01 získalo premiérový majstrovský titul, keď porazilo vo finále Duklu Trenčín 3:1 na zápasy. 

Pred sezónou 2001/02 ho angažoval Neftechimik Nižnekamsk z ruskej superligy, po deviatich zápasoch sa vrátil do Zvolena, kde pôsobil ešte ďalšie tri roky. Ročník 2006/07 začal v poľskom klube Podhale Nowy Targ, odohral však len 4 ligové zápasy, v ktorých nebodoval a došlo k ukončeniu kontraktu. Následne uzavrel zmluvu s prvoligovým mužstvom MHK SkiPark Kežmarok. V tomto klube sa významnou mierou podieľal na vybojovaní titulu, čo znamenalo historický postup do najvyššej súťaže. Za toto mužstvo odohral aj premiérovú sezónu v extralige. 

Ďalšiu začal v HK Poprad, ale 12. októbra 2010 s ním vedenie rozviazalo zmluvu, po tom ako v zápase proti Kežmarku po spore s trénerom nenastúpil na druhú tretinu. Následne sa vráti do Kežmarku, kde v 33 zápasoch základnej časti dosiahol 45 bodov. Mužstvo však neudržalo extraligovú príslušnosť, keď v baráži prehralo s HK Spišská Nová Ves. Ročník 2009/10 odohral opäť v Poprade, nasledujúci pôsobil v HC ’05 Banská Bystrica. 

Pred sezónou 2011/12 podpísal zmluvu s prvoligovým klubom HK Dukla Michalovce na rok s opciou na ďalší.  V jej priebehu odohral 18 zápasov za taliansky druholigový klub EV Bozen 84. V ďalších dvoch ročníkoch klub dosiahol účasť vo finále, v oboch prípadoch prehral s HC 46 Bardejov. Šechný je považovaný za najlepšieho hráča mužstva. V sezóne 2013/14 sa stal najproduktívnejším hráčom celej súťaže. Je tiež najstarším hokejistom, ktorý v tejto sezóne hral v extralige alebo 1. lige.

 Individuálne úspechy  
 2000/01 – All Stars slovenskej extraligy
 2001/02 – All Stars slovenskej extraligy
 2005/06 – najviac asistencií v slovenskej extralige
 2013/14 – najviac bodov v 1. SHL

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1994/95 HC Košice SE319101933 84264 1995/96 HC Košice SE4214163051 +16 HK Dukla Michalovce 1. SHL647118 +8 1996/97 HC Košice SE5113243730 +3 1997/98 HC Košice SE4610203028 +9 HK Dukla Michalovce 1. SHL11971622 +10 1998/99 HC Košice SE41212445120 +1310279 1999/00 HKm Zvolen SE4924315548 +291052710 -8 2000/01 HKm Zvolen SE5324467064 +27109101910 +14  2001/02 HKm Zvolen SE48293766126  2002/03 Neftechimik Nižnekamsk RHS93036 0  HKm Zvolen SE311518335671234 HKm Zvolen B IL10000 -1 2003/04 HKm Zvolen SE4313354872 +3213291120 +4 2004/05 HKm Zvolen SE5112324456 +817681420 -1 2005/06 HKm Zvolen SE51143751132 +440220  0 2006/07 Podhale Nowy Targ PHL40004 MHK Kežmarok 1. SHL3522274938 +47145101538 +17 2007/08 MHK Kežmarok SE52222547129 -1 2008/09 HK Poprad SE140446 -4  MHK KežmarokKlub hral o záchranu SE33172946138 +11136916 +7 2009/10 HK Poprad SE4617345148 +1851348 -2 2010/11 HC ’05 Banská Bystrica SE527323848 +1314 36912 +1
  2011/12 HK Dukla Michalovce 1. SHL177121950  +7824622 +7  EV Bozen 84 ITA 21810112162   2012/13 HK Dukla Michalovce 1. SHL4319405954 +1713651132 -13 2013/14 HK Dukla Michalovce 1. SHL4326356168 +1215481248 -3

 Reprezentácia 

Reprezentoval na MS B 1995 v Bratislave, ktoré Slovensko vyhralo a postúpilo do najvyššej kategórie. Zúčastnil sa aj MS 1999 (7. miesto) a na neúspešnej kvalifikačnej časti ZOH 2002 (13. miesto).

Spolu v slovenskej reprezentácii odohral 54 zápasov, strelil 10 gólov.

 Štatistika na významných podujatiach 
 Podujatie  Z  G  A  B TM+/-Miesto MS B 1995 701151. MS 1999 600007. ZOH 2002 40006 -313.

(štatistické údaje v článku sú z 1. júna 2014)

 Poznámky a referencie 

 Externé odkazy 




Kategória:Slovenskí hokejisti
Kategória:Slovenskí olympionici
Kategória:Slovenskí hokejoví útočníci
Kategória:Hráči HK Dukla Michalovce
Kategória:Hráči HC Košice
Kategória:Hráči MHK Kežmarok
Kategória:Hráči HK Poprad
Kategória:Hráči HC Banská Bystrica
Kategória:Hráči Podhale Nowy Targ
Kategória:Účastníci MS v hokeji 2009
Kategória:Osobnosti z Prešova
Kategória:Hokejisti na Zimných olympijských hrách 2002